turjo4nis/wikipedia-bn-dump-20250701 huggingface dataset:
ট্রয়ের ঘোড়া

ট্রয়ের ঘোড়া বা ট্রয়ের অশ্ব হচ্ছে ট্রয় বা ইলিয়ন নগরের পতনের বিখ্যাত গ্রিক উপকথার সংগে জড়িত কাঠের ঘোড়া। কথিত আছে যে, গ্রিকরা একটি অতিকায় কাঠের ঘোড়া তৈরি করে তার ভিতরে সৈনিকদের লুকিয়ে রেখে ঘোড়াটা ট্রয় নগরের কাছে এনে দাঁড় করায়। ট্রয়বাসীরা ঘোড়াটাকে শহরের ভিতরে নিয়ে আসে; রাত্রে সৈন্যরা ঘোড়ার পেটের ভিতর থেকে বেরিয়ে নগরের দরজা খুলে দেয় এবং গ্রিকরা শহরে প্রবেশ করে তা দখল করে।

সাহিত্যে বিবরণ 

এই বিরাট ঘোড়াটি তিন দিনে তৈরি করেছিলেন এপিয়াস নামের একজন দক্ষ ছুতার। ঘোড়াটি ফেলে রেখে পলায়নের ভান করে গ্রিকরা জাহাজে করে ওডিসিয়ুসের পরিকল্পনা মতে একজন লোক রেখে দেয়া হয়, যে ট্রয়বাসীদের বোঝায় যে, এই ঘোড়াটি তাদের অপরাজয়ের স্মারক হিসাবে উপহার দেয়া হয়েছে। ঘোড়ার গায়ে খোদাই করে লেখা হয়, "For their return home, the Greeks dedicate this offering to Athena"। এরপর গ্রিকরা তাদের তাবুগুলোকে পুড়িয়ে ফেলে এবং নিকটবর্তী টেনিডোস দ্বীপে রাতের আঁধারে চলে যায়। সাইনন নামে এক গ্রিক সৈন্য আলো জ্বালিয়ে তাদের সংকেত দেবার জন্য থাকে।  ওডিসিয়ুস সাইননকে শিখিয়ে পড়িয়ে রেখে গেছে। তাকে ধরে নিয়ে যাওয়া হলও রাজা প্রায়ামের কাছে। ওডিসিয়ুসের শেখানো গল্প গড়গড় করে সে বলে গেল। আরও বলল আমাকে বলি দেয়ার সমস্ত ব্যবস্থাই পাকা হয়ে গেছিল, কিন্তু ঐ রাত্রে আমি শিবির থেকে পালাতে সমর্থ হই, এবং জংগলের ভেতর পালিয়ে থাকি। গ্রিকরা চলে যাবার পর আমি বেরিয়ে আসি। সাইননের বানানো কাহিনী সকলে সরলমনে বিশ্বাস করল। রাজা তাকে অভয় দিলেন। কৃতজ্ঞতার ভান করে সাইনন গল্পের দ্বিতীয় অংশটি জানাল। সে বলল, "এই কাঠের ঘোড়াটিকে গ্রিকরা রেখে গেছে দেবী এথিনার প্রতি অর্ঘ্যস্বরূপ। তবে এর পেছনে তাদের অসৎ উদ্দেশ্য আছে। তারা চায় ট্রয়বাসীরা এটিকে ধ্বংস করুক যাতে দেবী এথিনা ট্রয়ের উপর ক্রুদ্ধ হন। আর তাছাড়া, নগরীর অভ্যন্তরে যে এথিনার মন্দির সেখানে ঘোড়াটি নিয়ে গেলে দেবী তো গ্রিকদের বদলে ট্রয়বাসীদের প্রতিই অনুগ্রহ দেখাবেন"। এই চতুর গল্পের ঈপ্সিত ফল ফলল সংগে সংগে। আর এভাবেই সফল হলও ওডিসিয়ুসের ধূর্ত কৌশল। দশ বছরের যুদ্ধে যা সম্ভব হয়নি, সেই দুঃসাধ্য সাধন হলও একটি ধাপ্পার মাধ্যমে।

উৎফুল্ল ট্রয়বাসী কাঠের ঘোড়াটিকে টেনে নিয়ে গেল এথিনার মন্দির চত্বর পর্যন্ত। মধ্যরাতে অন্ধকার মন্দির চত্বরে দাঁড়িয়ে থাকা কাঠের ঘোড়ার পেটের দিকে খুলে গেল একটি দরজা। বেরিয়ে এলো পঞ্চাশ জন দুর্ধর্ষ গ্রিকযোদ্ধা, তাদের নেতা মহাবীর ওডিসিয়ুস। তারা পা টিপে টিপে নগরীর মূল ফটকের দ্বার খুলে দিলে বাইরে অপেক্ষমাণ গ্রিকবাহিনী ঢুকে পড়ল ঘুমন্ত নগরীতে। তারা বিভিন্ন ভবনে একসাথে লাগিয়ে দিল আগুন। পরাজিত হলও ট্রয়বাসীরা। একদা ইউরোপ মহাদেশের সবচেয়ে সম্পদশালী নগরী ট্রয় একরাতের মধ্যে পরিণত হলও ধ্বংস স্তুপে। অনাদিকাল ধরে মানুষ স্মরণ করবে ট্রয়ের সেই ভয়াল কালো রাত্রের কথা। সেই রক্তমাখা ট্রয় নগরী থেকে দেবী আফ্রোদিতির সহায়তায় পালিয়ে বেঁচেছিলেন আরেক বীর ঈনিয়াস যিনি পরে নতুন সভ্যতা গড়ে তুলেছিলেন।

চিত্রসমূহ
ট্রয়ের ঘোড়ার তিনটি ধ্রুপদী চিত্র পাওয়া যায়।

তথ্যসূত্র

বহিঃসংযোগ 

ঈনিদ
ট্রোজান যুদ্ধ
গ্রিক পুরাণ
প্রাচীন গ্রিক প্রযুক্তি
সংস্কৃতি ও ধর্মে ঘোড়া
পৌরাণিক ঘোড়া
২০১৪ কমনওয়েলথ গেমস

২০১৪ কমনওয়েলথ গেমস যুক্তরাজ্যের স্কটল্যান্ডের গ্লাসগোতে অনুষ্ঠিত হয়। আনুষ্ঠানিকভাবে এ ক্রীড়া প্রতিযোগিতাটি বিংশতিতম কমনওয়েলথ গেমস নামে পরিচিতি পায়। ২৩ জুলাই, ২০১৪ থেকে ৩ আগস্ট, ২০১৪ সময়কালে ১১দিনের এ প্রতিযোগিতাটি স্কটল্যান্ডের সর্ববৃহৎ বহু-ক্রীড়া বিষয় হিসেবে স্থান পেয়েছে। এর পূর্বে এডিনবরা ১৯৭০ ও ১৯৮৬ সালে স্বাগতিক শহরের মর্যাদা পেয়েছিল।

১৯৯৭ সালের বিশ্ব ব্যাডমিন্টন চ্যাম্পিয়নশিপসহ গত দশ বছরেররও অধিক সময়ের মধ্যে গ্লাসগো ও স্কটল্যান্ড অনুষ্ঠিত বিশ্ব, কমনওয়েলথ, ইউরোপীয় কিংবা ব্রিটিশ ক্রীড়া বিষয়গুলো প্রস্তাবিত ২০১৪ কমনওয়েলথ ক্রীড়ায় অন্তর্ভুক্ত করা হয়েছে।

আয়োজন প্রক্রিয়া 
২০০৪ সালে প্রথম দেশ হিসেবে স্কটল্যান্ড ২০১৪ সালের কমনওয়েলথ গেমসের আয়োজক দেশ হিসেবে আগ্রহ প্রকাশ করে। সেলক্ষ্যে স্কটল্যান্ডের কমনওয়েলথ গেমস কাউন্সিলে বিভিন্ন শহরের দরপত্র জমা পড়ে। সেপ্টেম্বর, ২০০৪ সালে এডিনবরাকে টপকিয়ে গ্লাসগোকে স্কটল্যান্ডের আয়োজক শহর হিসেবে ঘোষণা করা হয়। স্কটল্যান্ডের প্রথম মন্ত্রী জ্যাক ম্যাককোনেল যুক্তরাজ্য সরকারের সমর্থন, স্কটল্যান্ডীয় সংসদের প্রধান রাজনৈতিক দলগুলোর সমর্থন আদায় করেন। ১৬ আগস্ট, ২০০৫ সালে আনুষ্ঠানিকভাবে গ্লাসগো’র স্বাগতিক শহর হিসেবে নিলাম প্রক্রিয়ায় অংশগ্রহণের আমন্ত্রণ জানানো হয়।

মার্চ, ২০০৬ সালে মেলবোর্নে অনুষ্ঠিত ২০০৬ সালের কমনওয়েলথ গেমস চলাকালীন কমনওয়েলথ গেমস ফেডারেশনে গ্লাসগো শহর নাইজেরিয়ার রাজধানী আবুজা, কানাডার হালিফ্যাক্সের সাথে দরপত্রে অংশগ্রহণ করে। অক্টোবর, ২০০৬ সালে প্রথমবারের ভোটে বিজয়ের পর প্রতিনিধি দল গ্লাসগোতে পদার্পণ করে নগরীর সুযোগ-সুবিধাদি পর্যবেক্ষণ করেন। ১৬ জানুয়ারি, ২০০৭ তারিখে গ্লাসগো শহর ঘোষণা করে যে, যদি এ শহরটি স্বাগতিক শহরের মর্যাদা লাভ করে তাহলে তারা ১৭টি ক্রীড়া বিষয় আয়োজন করবে। ৮ মার্চ, ২০০৭ তারিখে অপর্যাপ্ত অর্থ তহবিলের কারণে হালিফ্যাক্স তাদের প্রার্থীতা প্রত্যাহার করে।

অংশগ্রহণকারী দেশ 
এবারের কমনওয়েলথ গেমসে ৭১ দেশের প্রতিযোগীগণ অংশগ্রহণ করেন। ৭ অক্টোবর, ২০১৩ তারিখে গাম্বিয়া কমনওয়েলথ থেকে নাম প্রত্যাহার এ প্রতিযোগিতায় তারা অংশ নেয়নি।

ক্রীড়া 
সর্বমোট ১৭ খেলায় ২৬১টি পদকের জন্য অংশগ্রহণকারী দলসমূহ প্রতিদ্বন্দ্বিতা করে। এছাড়াও অ্যাথলেটিক্স, সাইক্লিং, লন বলস, সাঁতার ও ভারোত্তোলনে রেকর্ডসংখ্যক ২২টি প্যারা-ক্রীড়া সর্বাগ্রে অনুষ্ঠিত হয়। তীরন্দাজী ও টেনিসের পরিবর্তে ট্রায়াথলন ও জুডো ক্রীড়ার অন্তর্ভুক্তি ঘটেছে। ২০১০ সালের ক্রীড়ায় অন্তর্ভুক্ত হাঁটা, সিনক্রোনাইজ সাঁতার এবং গ্রিকো-রোমান কুস্তি বাদ পড়েছে। ২০০৬ সালে প্রথম অন্তর্ভুক্তির পর মাউন্টেন বাইকিং স্থান পেয়েছে। বন্দুক চালনায় ৪৪ পদকের পরিবর্তে ১৯ পদকের হয়। নতুন বিভাগের মধ্যে ট্রায়াথলন, বন্দুক চালনায় মহিলাদের অংশগ্রহণে পদকের সংখ্যা বৃদ্ধির সম্ভাবনাসহ মহিলাদের বক্সিং ক্রীড়াও এ প্রতিযোগিতায় স্থান পেয়েছে।

বন্ধনীতে উল্লেখিত সংখ্যা প্রত্যেক ক্রীড়ার পদক সংখ্যা নির্দেশ করছে।

প্রতিযোগিতার সময়সূচী 
নিচের ছকে প্রতিযোগিতার সময়সূচী দেখানো হলো:

পদক তালিকা 

কেবলমাত্র শীর্ষ দশটি সফলতম দেশের পদক তালিকা উল্লেখ করা হয়েছে:

নির্দেশিকা
 স্বাগতিক দেশ (স্কটল্যান্ড)

তথ্যসূত্র

বহিঃসংযোগ 
 
 Glasgow 2014 Candidate City File
 Commonwealth Games 2014 News
 2014 Commonwealth Games Evaluation Report
 Commonwealth Games information – Clyde Waterfront 
 SECC National Arena – Clyde Waterfront project details 

কমনওয়েলথ গেমস
২০১৪ কমনওয়েলথ গেমস
২০১৪-এ বহু-ক্রীড়া প্রতিযোগিতা
২০১৪-এ স্কটল্যান্ডীয় ক্রীড়া
স্কটল্যান্ডে ক্রীড়া
বছর অনুযায়ী কমনওয়েলথ গেমস
ফ্রাঁসোয়া রাবলে

ফ্রঁসোয়া রাবলে (; আনু. ১৪৯৪ – ৯ এপ্রিল, ১৫৫৩) ছিলেন একজন প্রধান ফরাসী রেনেসাঁ যুগের লেখক, ডক্টর, রেনেসাঁ মানবতাবাদী, সন্ন্যাসী এবং গ্রিক পণ্ডিত। তাকে ঐতিহাসিকভাবে মনে করা হয় কল্পনা, ব্যাঙ্গ, কৌতুক ও গানের রচয়িতা হিসেবে। তার বিখ্যাত লেখা হচ্ছে Gargantua and Pantagruel। রাবলেকে বিবেচনা করা হয় বিশ্বসাহিত্যের একজন মহান লেখক এবং আধুনিক ইউরোপীয় লেখার স্রষ্টা হিসেবে।

জীবনী 
ফ্রাঁসোয়া রাবলের কোনো নির্ভরযোগ্য জন্মতারিখ বা জন্মস্থানের দলিল পাওয়া যায় না। কিছু পণ্ডিত জন্মতারিখ হিসেবে ১৪৮৩ সালকে উল্লেখ করেছেন। তিনি সম্ভবত ১৪৯৪ সালের নভেম্বরে তুরেনের চিননে জন্মেছিলেন, সেখানে তার পিতা আইনজীবী হিসেবে কাজ করতেন। এটি আধুনিককালের ইন্দ্রে-এট-লোরের কাছে অবস্থিত, যা এখন ফ্রাঁসোয়া রাবলে যাদুঘর হিসেবে ব্যবহৃত হচ্ছে।

তথ্যসূত্র

বহিঃসংযোগ 

 Original text by François Rabelais in French: Pantagruel. ca 1530
 In English: Pantagruel - Gargantua - The Third Book - The Fourth Book - The Fifth Book translated by Thomas Urquhart. 1653
 Encyclopedic articles:  - 
 Association de Bibliophiles Universels e-text of Gargantua in French
 Biography, Bibliography, Analysis (in French)
 Rabelais, Francis de Sales and the Abbaye de Thélème  by Alexander T. Pott, O.S. F.S.
 Digital facsimiles of rare editions of Rabelais' works At the University of Virginia's Gordon Collection
 A Dutch website about Rabelais 

১৪৯৪-এ জন্ম
১৫৫৩-এ মৃত্যু
১৬শ-শতাব্দীর ফরাসি চিকিৎসক
১৬শ-শতাব্দীর ফরাসি লেখক
১৬শ-শতাব্দীর ঔপন্যাসিক
আঁদ্র-এ-লোয়ার থেকে মানুষ
পোয়াতিয়ে বিশ্ববিদ্যালয়ের প্রাক্তন শিক্ষার্থী
মোঁপ্যলিয়ে বিশ্ববিদ্যালয়ের প্রাক্তন শিক্ষার্থী
রোমান ক্যাথলিক লেখক
ফরাসি বেনেডিকটিন
ফ্রান্সিস্কোন
ফরাসি রোমান ক্যাথলিক
ফরাসি ঔপন্যাসিক
ফরাসি নবজাগরণ
থেলেমা
বিশ্ব ডিজিটাল গ্রন্থাগার সম্পর্কিত
১৫শ শতাব্দীতে জন্ম
ফরাসি পুরুষ ঔপন্যাসিক
ফ্রিডরিখ আডলফ সোর্গে

ফ্রিডরিখ আডলফ সোর্গে () (৯ই নভেম্বর, ১৮২৮ - ২৬শে অক্টোবর, ১৯০৬) ছিলেন একজন জার্মান সাম্যবাদী যিনি মার্কিন যুক্তরাষ্ট্রে অভিবাসী হয়েছিলেন এবং সেখানে তিনি শ্রমিক আন্দোলনে গুরুত্বপূর্ণ ভূমিকা রেখেছিলেন। তিনি কার্ল মার্কস ও ফ্রিডরিখ এঙ্গেলসের বন্ধু ও সহকর্মী ছিলেন।

সমাজতান্ত্রিক নেতা
সোর্গে ১৮৬৫ সালে আমেরিকার গৃহযুদ্ধের পর সমাজতন্ত্রী কর্মী হন, এবং শীঘ্রই মার্কিন যুক্তরাষ্ট্রে কার্ল মার্কসের চিন্তার নেতৃত্বপ্রদানকারী সমর্থক হয়ে ওঠেন। ১৮৬৯ সনের ডিসেম্বরে নিউইয়র্কে তিনি ১৬ জন সদস্য নিয়ে আন্তর্জাতিক শ্রমিক সংস্থার, (যেটিকে প্রথম আন্তর্জাতিক বলা হয়) শাখা গঠন করেন। ডিসেম্বর ১৮৭০০ সালে তিনি আন্তর্জাতিক শ্রমিক সংস্থার উত্তর আমেরিকার কেন্দ্রীয় কমিটি গঠন করেন। ১৮৭১ সালের কৃষ্ণাঙ্গ শ্রমিকদের সাথে নিয়ে সেপ্টেম্বর ১৮৭১ সালে ২০,০০০ সদস্যসমেত, আট ঘণ্টা কর্মকালীন সময়ের দাবিতে এবং প্যারিস কমিউনের সমর্থনে মিছিল করেন।

১৮৭২ থেকে ১৮৭৪ সালের মধ্যে সোর্গে প্রথম আন্তর্জাতিকের সাধারণ স্মপাদক হিসেবে দায়িত্ব পালন করেন।

তথ্যসূত্র 
Citations

উৎসসমূহ

১৮২৬-এ জন্ম
১৯০৬-এ মৃত্যু
উইটেনবার্গ (জেলা) থেকে মানুষ
মার্কিন যুক্তরাষ্ট্রে জার্মান অভিবাসী
মার্কিন সাম্যবাদী
আন্তর্জাতিক শ্রমিক সংস্থার সদস্য
মার্কিন মার্ক্সবাদী
জার্মান সাম্যবাদী
জার্মান মার্ক্সবাদী
পিয়ত্র লাভরভ

পিয়ত্র লাভরোভিচ লাভরভ (; ; alias Mirtov (); (২ জুন, (১৪ জুন N.S.), ১৮২৩ – ২৫ জানুয়ারি (৬ ফেব্রুয়ারি N.S.), ১৯০০) ছিলেন একজন বিখ্যাত রুশীয় নারোদবাদের তাত্ত্বিক, দার্শনিক, প্রচারক, এবং সমাজবিজ্ঞানী। তিনি প্রথম আন্তর্জাতিকের সদস্য এবং প্যারিস কমিউনের অংশগ্রহণকারী ছিলেন।

আরও পড়ুন 
 Pjotr Lawrow: Die Pariser Kommune vom 18. März 1871. Geschehnisse – Einfluss – Lehren; Unrast, Münster 2003.  (German)
 Alan Kimball: The Russian Past and the Socialist Future in the Thought of Peter Lavrov; Slavic Review 30, Nr. 1, 1971.

তথ্যসূত্র 

১৮২৩-এ জন্ম
১৯০০-এ মৃত্যু
রুশ লেখক
রুশ দার্শনিক
রুশ সামাজিক বিজ্ঞানী
রুশ ইতিহাসবিদ
রুশ বিপ্লবী
ধর্মনিরপেক্ষবাদী ইহুদি
ইহুদি দার্শনিক
ইহুদি ইতিহাসবিদ
ওয়াইলি প্রতিলিপিকরণ

ওয়াইলি প্রতিলিপিকরণ (Wylie transliteration) পদ্ধতি তিব্বতী লিপিকে ইংরেজি ভাষায় প্রচলিত বর্ণমালায় প্রকাশ করার একটি পদ্ধতি বিশেষ। ১৯৫৯ খ্রিষ্টাব্দে টারেল ভার্ল ওয়াইলি এই পদ্ধতি উদ্ভাবন করেন। এই পদ্ধতিতে তিব্বতী উচ্চারণের বদলে তিব্বতী লিপিকে প্রাধান্য দেওয়া হয়।

স্বরবর্ণ 

তিব্বতী ভাষার চারটি স্বরবর্ণকে নিম্নলিখিত ভাবে ওয়াইলি প্রতিবর্ণীকরণে প্রকাশ করা হয়।

কোন শব্দাংশে উপর্যুক্ত কোন স্বরচিহ্নই না থাকলে, ইংরেজি a (উচ্চারণ আ) অক্ষর দ্বারা সেই ཨ་ স্বরকে লেখা হয়।

ব্যঞ্জনবর্ণ 

তিব্বতী ভাষার ব্যঞ্জনবর্ণগুলি নিম্নলিখিত ভাবে ওয়াইলি প্রতিবর্ণীকরণে প্রকাশ করা হয়।

বড় অক্ষর 

ওয়াইলি প্রতিবর্ণীকরণের পূর্বেকার প্রচলিত অন্যান্য প্রতিবর্ণীকরণ পদ্ধতিতে অনেক সময় কোন শব্দ বা শব্দাংশের মধ্যের মূল বর্ণগুলিকে জোর দেওয়ার জন্য ইংরেজিতে বড় করে লেখা হত। তিব্বতী অভিধানগুলি মূল বর্ণ অনুযায়ী সাজানো থাকে এবং মূল বর্ণের সামনে অবস্থিত ব্যঞ্জনবর্ণের উচ্চারণ হয় না। তাই মূল বর্ণ দ্বারা কোন শব্দের উচ্চারণ ভালো করে বোঝা যায়। কিন্তু ওয়াইলি প্রতিবর্ণীকরণ পদ্ধতিতে ইংরেজি ব্যাকরণের সঙ্গে সামঞ্জস্য রেখে মূল বর্ণের পরিবর্তে শব্দ বা শব্দাংশের প্রথম বর্ণকে বড় করে লেখা হয়। উদহারণ স্বরূপ বলা যায় যে, কাগ্যু ধর্মীয় গোষ্ঠীকে bKa' brgyud না লিখে Bka' brgyud লেখা হয়।

তথ্যসূত্র 

তিব্বতী ভাষা
তিব্বতী লিপি
তিব্বতি বৌদ্ধ সাহিত্য
ইউটিসি+১২:০০

ইউটিসি+১২:০০ হল একটি সময় অঞ্চল, যা ইউটিসি থেকে ১২ ঘণ্টা এগিয়ে।

মান সময় হিসাবে (সারা বছর)

উত্তর এশিয়া 
  – মাগাদান সময়
 সুদূর পূর্ব ফেডারেল জেলা
 ছুকটকা স্বায়ত্বশাসিত অক্রুগ ও কামছাটকা ক্রাই

ওশেনিয়া 

 ওয়ালিস ও ফিউটুনা
 
 ওয়েক দ্বীপ – মার্কিন যুক্তরাষ্ট্রে সময়
 
 গিলবার্ট দ্বীপপুঞ্জ

মান সময় হিসাবে (দক্ষিণ গোলার্ধে শীতকাল)

ওশেনিয়া 
 
  (চ্যাথাম দ্বীপপুঞ্জ ব্যতীত) – নিউজিল্যান্ড মান সময়

এন্টার্কটিকা 
 এন্টার্কটিকার কিছু বেস এলাকা, বিশেষত দক্ষিণ মেরু এবং ম্যাকমুদ্র স্টেশন। আরও দেখুন: এন্টার্কটিকায় সময়]]

মান সময় হিসাবে (দক্ষিণ গোলার্ধে গ্রীষ্মকাল)

ওশেনিয়া 
 
 নরফোক দ্বীপ

ঐতিহাসিক পরিবর্তন 
মার্শাল দ্বীপপুঞ্জে, ক্বাজালেন আটল, আগস্ট ২১, ১৯৯৩ তারিখ এড়ানোর দ্বারা আন্তর্জাতিক তারিখ রেখার পূর্ব গোলার্ধ পাশ থেকে ২৪ ঘণ্টা এগিয়ে।''

আরও দেখুন 
 ইউটিসি−১২:০০

তথ্যসূত্র 

ইউটিসি অফসেট
লারস পিটার হ্যান্সেন

লারস পিটার হ্যান্সেন ২০১৩ সালে অর্থনীতিতে নোবেল পুরস্কার লাভ করেন।

জীবনী 
হ্যান্সেন উটাহ স্টেট ইউনিভার্সিটি থেকে ১৯৭৪ সালে গণিতে বিএসসি ডিগ্রি অর্জন করেন। ১৯৭৮ সালে ইউনিভার্সিটি অব মিনেসোটা থেকে অর্থনীতিতে পিএইচডি ডিগ্রি অর্জন করেন। তিনি ১৯৭৮ সালে কার্নেগী মেলন ইউনিভার্সিটিতে সহকারী অধ্যাপক হিসেবে যোগদান করেন রবং ১৯৮০ সালে সহযোগী অধ্যাপক পদে উন্নীত হন। ১৯৮১ সালে শিকাগো বিশ্ববিদ্যালয় এ সহযোগী অধ্যাপক পদে যোগদান করেন এবং ১৯৮৪ সালে পূর্ণ অধ্যাপক পদে উন্নীত হন।

তথ্যসূত্র 

মার্কিন অর্থনীতিবিদ
১৯৫২-এ জন্ম
জীবিত ব্যক্তি
নোবেল বিজয়ী অর্থনীতিবিদ
২০শ শতাব্দীর মার্কিন অর্থনীতিবিদ
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
কার্নেগী মেলন বিশ্ববিদ্যালয়ের শিক্ষক
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
শিকাগো বিশ্ববিদ্যালয়ের শিক্ষক
২০শ শতাব্দীর মার্কিন লেখক
২১শ শতাব্দীর মার্কিন অ-কল্পকাহিনী লেখক
২১শ শতাব্দীর মার্কিন অর্থনীতিবিদ
মার্কিন নোবেল বিজয়ী
আর্থিক অর্থনীতিবিদ
থিওডোর কোর্নার

কার্ল থিওডোর কোর্নার (Carl Theodor Körner) (* জন্ম: ২৩ সেপ্টেম্বর, ১৭৯১ ড্রেসডেনে; †মৃত্যু: ২৬ আগস্ট, ১৮১৩, রোজেনাউতে) ছিলেন একজন জার্মান রোমান্টিক কবি ও সেনাসদস্য। কিছুদিন তিনি ভিয়েনায় অতিবাহিত করেন এবং সেখানে হালকা কমেডি এবং বার্গথিয়েটারের জন্য কিছু লেখালেখি করেন। পরে নেপোলিয়নের বিরুদ্ধে তিনি সশস্ত্র মুক্তিসংগ্রামে যোগ দেন। এইসময় তিনি অনেক যুদ্ধে ব্যক্তিগত শৌর্য প্রদর্শন করেন এবং তার দেশাত্মবোধক কবিতার মাধ্যমে তার সহযোদ্ধাদের উৎসাহিত করেন। এই কবিতাগুলোর ভেতরে ছিল বিখ্যাত “Schwertlied" (“তরবারি সংগীত"), যা তার মৃত্যুর ঠিক আগে এক রণাঙ্গনে তিনি রচনা করেন। এছাড়া তিনি লেখেন “Lützows wilde Jagd" ("লুটজাভের পাগলা পশ্চাদ্বধন"), যার প্রতিটাকে গান করে গেয়েছেন কার্ল মারিয়া ভন ওয়েবের এবং ফ্রানয শুলবার্ট। তাকে প্রায়ই জার্মানির তাইরতায়ুস (“Tyrtaeus”) বলে ডাকা হয়।

তথ্যসূত্র

বহিঃসংযোগ 

 Project Gutenberg article
 http://www.zeit.de/zeitlaeufte/koerner (in German)
  by EPOCHE NAPOLEON
  by EPOCHE NAPOLEON
  by EPOCHE NAPOLEON

১৭৯১-এ জন্ম
১৮১৩-এ মৃত্যু
জার্মান কবি
১৯শ শতাব্দীর কবি
জার্মান ভাষার কবি
জার্মান পুরুষ কবি
১৯শ শতাব্দীর জার্মান লেখক
ইউরেশীয় গেছোচড়ুই

ইউরেশীয় গেছোচড়ুই (বৈজ্ঞানিক নাম: Passer montanus) বা লালচেমাথা চড়ুই Passeridae (প্যাসারিডি) গোত্র বা পরিবারের অন্তর্গত Passer (প্যাসার) গণের অন্তর্ভুক্ত এক প্রজাতির চড়ুই। পাখিটি বাংলাদেশ, ভারত ছাড়াও এশিয়া, ইউরোপ ও আফ্রিকার বিভিন্ন দেশে দেখা যায়। ইউরেশীয় গেছোচড়ুইয়ের বৈজ্ঞানিক নামের অর্থ পাহাড়ি চড়ুই (লাতিন: passer = চড়ুই, montanus = পাহাড়ি)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ৩ কোটি ৮৪ লক্ষ বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা অপরিবর্তিত রয়েছে, তবে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত ঘোষণা করা হয় নি।

ইউরেশীয় গেছোচড়ুইের চাঁদি ও ঘাড় লালচে-বাদামি এবং দুই গালে সাদার ওপর কালো ছোপ থাকে। এ বৈশিষ্ট্য দেখে পাতি চড়ুই থেকে এদের সহজে আলাদা করা যায়। এছাড়া পূর্ণবয়স্ক স্ত্রী-পুরুষ দুটোই দেখতে একরকম; অপ্রাপ্তবয়স্ক পাখি একটু ফ্যাকাসে বর্ণের। ইউরেশিয়া আর দক্ষিণ-পূর্ব এশিয়ার উষ্ণ অঞ্চলসমূহে এরা প্রজনন করে এবং এসব অঞ্চলে এদের গেছোচড়ুই নামে ডাকা হয়। যুক্তরাষ্ট্রে এ পাখিটি অবমুক্ত করা হয়েছে এবং সেখানে এদের নাম জার্মান চড়ুই। মূলত আমেরিকান গেছোচড়ুই থেকে আলাদা করার জন্য এদের এমন নামকরণ হয়েছে। ইউরেশীয় গেছোচড়ুইের অনেকগুলো উপপ্রজাতি থাকলেও তাদের মধ্যে দৃষ্টিগ্রাহ্য পার্থক্য নেই বললেই চলে।

তথ্যসূত্র

বহিঃসংযোগ 

 Photographs and video on ARKive
 Skull image 
 Ageing and sexing (PDF) by Javier Blasco-Zumeta & Gerd-Michael Heinze
 Tree Sparrow videos, photos & sounds  on the Internet Bird Collection
 Feathers of the Eurasian Tree Sparrow 

এশিয়ার পাখি
ইউরোপের পাখি
আফ্রিকার পাখি
উত্তর আমেরিকার পাখি
বাংলাদেশের পাখি
ভারতের পাখি
নেপালের পাখি
ভুটানের পাখি
শ্রীলঙ্কার পাখি
পাকিস্তানের পাখি
মালদ্বীপের পাখি
মিয়ানমারের পাখি
থাইল্যান্ডের পাখি
মালয়েশিয়ার পাখি
সিঙ্গাপুরের পাখি
ব্রুনাইয়ের পাখি
কম্বোডিয়ার পাখি
লাওসের পাখি
ভিয়েতনামের পাখি
ইন্দোনেশিয়ার পাখি
ফিলিপাইনের পাখি
চীনের পাখি
চড়ুইপাখি
১৭৫৮-এ বর্ণিত পাখি
ইউরেশিয়ার পাখি
জাপানের পাখি
কার্ল লিনিয়াস কর্তৃক নামকরণকৃত ট্যাক্সা
বন খঞ্জন

বন খঞ্জন (বৈজ্ঞানিক নাম: Dendronanthus indicus) Motacillidae (মোটাসিলিডি) গোত্র বা পরিবারের অন্তর্গত Dendronanthus (ডেন্ড্রোন্যান্থাস) গণের অন্তর্ভুক্ত একমাত্র প্রজাতি। পাখিটি বাংলাদেশ, ভারত ছাড়াও দক্ষিণ, পূর্ব ও দক্ষিণ-পূর্ব এশিয়ার বিভিন্ন দেশে দেখা যায়। বন খঞ্জন বৈজ্ঞানিক নামের অর্থ ভারতীয় গেছো তুলিকা (গ্রিক: dendron = গাছ, anthus = তুলিকা, indicus = ভারতের)। সারা পৃথিবীতে এক বিস্তীর্ণ এলাকা জুড়ে এরা বিস্তৃত, প্রায় ৩৭ লক্ষ ১০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয় নি। অন্যসব খঞ্জনের মত এদের লেজ ওপর-নিচে নাচে না বরং পাশাপাশি অনবরত নড়ে। এছাড়া খঞ্জন প্রজাতির পাখিদের মধ্যে এরাই একমাত্র প্রজাতি যারা গাছের ডালে বাসা বানায়। মূলত বনাঞ্চলে দেখা যায় বলে এদের নাম হয়েছে বন খঞ্জন।

তথ্যসূত্র

বহিঃসংযোগ 

 Photographs and other media 
 Call recordings

এশিয়ার পাখি
বাংলাদেশের পাখি
ভারতের পাখি
নেপালের পাখি
ভুটানের পাখি
শ্রীলঙ্কার পাখি
উত্তর কোরিয়ার পাখি
দক্ষিণ কোরিয়ার পাখি
মিয়ানমারের পাখি
থাইল্যান্ডের পাখি
মালয়েশিয়ার পাখি
সিঙ্গাপুরের পাখি
ব্রুনাইয়ের পাখি
কম্বোডিয়ার পাখি
লাওসের পাখি
ভিয়েতনামের পাখি
ইন্দোনেশিয়ার পাখি
রাশিয়ার পাখি
চীনের পাখি
জাপানের পাখি
তাইওয়ানের পাখি
১৭৮৯-এ বর্ণিত পাখি
ইয়োহান ফ্রিডরিশ মালিন কর্তৃক নামকরণকৃত ট্যাক্সা
বিনয় কুমার

রঙ্গনাথ বিনয় কুমার (; জন্ম: ১২ ফেব্রুয়ারি, ১৯৮৪) কর্ণাটক রাজ্যের দাবাঙ্গিরি এলাকায় জন্মগ্রহণকারী একজন ভারতীয় ক্রিকেটার। ভারতীয় ক্রিকেট দলের অন্যতম সদস্য হিসেবে টেস্ট ম্যাচ, একদিনের আন্তর্জাতিক এবং টুয়েন্টি২০ স্তরে খেলছেন। ডানহাতি মিডিয়াম ফাস্ট বোলার হিসেবে ঘরোয়া ক্রিকেটে নিজ রাজ্যদল কর্ণাটকে এবং ইন্ডিয়ান প্রিমিয়ার লিগে (আইপিএল) রয়্যাল চ্যালেঞ্জার্স দলের পক্ষে খেলে থাকেন।

ব্যক্তিগত জীবন 
কর্ণাটক রাজ্যের দাবাঙ্গিরি এলাকায় জন্মগ্রহণকারী বিনয়ের বাবা একজন অটো রিকশা চালক। দাবাঙ্গিরির এক সরকারি বিদ্যালয়ে অধ্যয়ন শেষে এ.আর.জি. আর্টস এন্ড কমার্স কলেজ থেকে বাণিজ্যে স্নাতক ডিগ্রী লাভ করেন।

প্রারম্ভিক জীবন 
২০০৪-০৫ মৌসুমে কর্ণাটকের হয়ে রঞ্জি ট্রফি প্রতিযোগিতায় বাংলার বিপক্ষে অংশগ্রহণের মাধ্যমে প্রথম-শ্রেণীর ক্রিকেটে অভিষেক ঘটে বিনয়ের। ২০০৭-০৮ মৌসুমে রঞ্জি ট্রফির দ্বিতীয় সর্বোচ্চ উইকেট সংগ্রহকারীর ভূমিকায় অবতীর্ণ হন ১৮.৫২ রান গড়ে।

২০০৮ সালের ইন্ডিয়ান প্রিমিয়ার লিগে রয়্যাল চ্যালেঞ্জার্স ব্যাঙ্গালোর দলের সাথে চুক্তিবদ্ধ হন। ২০১০ সাল পর্যন্ত রয়্যাল চ্যালেঞ্জার্স দলের হয়ে আইপিএলে খেলেন। এ সময়ে তিনি দাবাঙ্গিরি এক্সপ্রেস নামে পরিচিতি পান। ২০১১ সালে কোচি টাস্কার্স কেরালা দলে খেলে ২০১২ সালে পুনরায় রয়্যাল চ্যালেঞ্জার্স ব্যাঙ্গালোরে ফিরে আসেন ১ মিলিয়ন মার্কিন ডলারের বিনিময়ে।

তথ্যসূত্র

বহিঃসংযোগ 
 Vinay Kumar Cricket Profile at Cricinfo
 Vinay Kumar at Royal Challengers Bangalore
 Vinay Kumar living upto Dhoni's expectations?

ভারতীয় ক্রিকেটার
১৯৮৪-এ জন্ম
জীবিত ব্যক্তি
ভারতের টেস্ট ক্রিকেটার
ভারতের একদিনের আন্তর্জাতিক ক্রিকেটার
ভারতের টুয়েন্টি২০ আন্তর্জাতিক ক্রিকেটার
রয়্যাল চ্যালেঞ্জার্স ব্যাঙ্গালোরের ক্রিকেটার
২০১০ আইসিসি বিশ্ব টুয়েন্টি২০-এর ক্রিকেটার
কর্ণাটকের ক্রিকেটার
কর্ণাটক থেকে আগত ক্রিকেটার
দক্ষিণাঞ্চলের ক্রিকেটার
দাবণগেরের ব্যক্তি
ইন্ডিয়া রেডের ক্রিকেটার
ইন্ডিয়া ব্লুয়ের ক্রিকেটার
কোচি তুস্কার্স কেরালার ক্রিকেটার
মুম্বই ইন্ডিয়ান্সের ক্রিকেটার
রাজজ্যোৎসব পুরস্কার ২০১৫ প্রাপক
একবিংশ শতাব্দীর ভারতীয় ক্রীড়াবিদ
কলকাতা নাইট রাইডার্সের ক্রিকেটার
২০১৩-১৪ সংযুক্ত আরব আমিরাতে পাকিস্তান ক্রিকেট দল বনাম দক্ষিণ আফ্রিকা ক্রিকেট দল

দক্ষিণ আফ্রিকা ও পাকিস্তান জাতীয় ক্রিকেট দল ১৪ অক্টোবর, ২০১৩ তারিখ থেকে ১৫ নভেম্বর, ২০১৩ তারিখ পর্যন্ত সংযুক্ত আরব আমিরাত সফর করে। এ সফরে দুইটি টেস্ট, পাঁচটি একদিনের আন্তর্জাতিক ও দুইটি টুয়েন্টি২০ আন্তর্জাতিক ক্রিকেট খেলায় দল দু’টি একে-অপরের বিরুদ্ধে প্রতিদ্বন্দ্বিতা করে।

দলীয় সদস্য

প্রস্তুতিমূলক খেলা

পাকিস্তান এ বনাম সাউথ আফ্রিকান্স

সংযুক্ত আরব আমিরাত ব পাকিস্তান একাদশ

টেস্ট সিরিজ

১ম টেস্ট

২য় টেস্ট

ওডিআই সিরিজ

১ম ওডিআই

২য় ওডিআই

৩য় ওডিআই

৪র্থ ওডিআই

৫ম ওডিআই

টি২০আই সিরিজ

১ম টি২০আই

২য় টি২০আই

পরিসংখ্যান

সম্প্রচার ব্যবস্থা

তথ্যসূত্র

বহিঃসংযোগ 
 
Series page on Wisden India

২০১৩-এ পাকিস্তানের ক্রিকেট
২০১৩-এ দক্ষিণ আফ্রিকা
২০১৩-এ ক্রিকেট
২০১৩-এ সংযুক্ত আরব আমিরাত
২০১৩–১৪ আন্তর্জাতিক ক্রিকেট প্রতিযোগিতা
দক্ষিণ আফ্রিকা ক্রিকেট দলের পাকিস্তান সফর
সংযুক্ত আরব আমিরাতে ক্রিকেট
২০০০-০১ থেকে পাকিস্তানের ক্রিকেট মৌসুম
আন্তর্জাতিক ক্রিকেটে সংযুক্ত আরব আমিরাত সফর
তৃপ্তি মিত্র

তৃপ্তি মিত্র, ডাকনাম তৃপ্তি ভাদুড়ী (২৫ অক্টোবর, ১৯২৫ – ২৪ মে, ১৯৮৯) ছিলেন বাংলা ভাষার থিয়েটার ও চলচ্চিত্রের জনপ্রিয় ভারতীয় অভিনেত্রী এবং শম্ভু মিত্রের স্ত্রী যিনি নাটক পরিচালনার জন্য খ্যাত ছিলেন এবং ১৯৪৮ সালে বহুরূপী নাট্যদল প্রতিষ্ঠায় সহযোগিতা করেন। তিনি যুক্তি তক্কো আর গপ্পো, ধরতি কে লাল ইত্যাদি সিনেমায় অভিনয় করেছিলেন।

তিনি ১৯৬২ সালে সংগীত নাটক একাডেমী পুরস্কার অর্জন করেন যা গুরুত্বপূর্ণ অবদানের জন্য শিল্পীদের প্রদান করে সংগীত নাটক একাডেমী এবং ১৯৭১ সালে পদ্মশ্রী পুরস্কার পান।

শৈশব ও শিক্ষা 
তৃপ্তি মিত্র ২৫ অক্টোবর, ১৯২৫ ঠাকুরগাঁয়ে জন্মগ্রহণ করেন। তার পিতার নাম আশুতোষ ভাদুড়ী এবং মাতার নাম শৈলবালা দেবী। ১৯৪৫ সালের ডিসেম্বরে শম্ভু মিত্রের সাথে তার বিয়ে হয়। তার কন্যা শাঁওলি মিত্র একজন অভিনেত্রী।

পেশা 
১৯৪৮ সালে শম্ভু মিত্র এবং তৃপ্তি মিত্র তাদের নিজেদের নাট্যদল বহুরূপী প্রতিষ্ঠা করেন। তিনি ১৯৫৯ সালে ঢাকায় "জাগো হুয়া সাভেরা" নামের উর্দু সিনেমায় অভিনয় করেন যেটি মানিক বন্দ্যোপাধ্যায়ের পদ্মা নদীর মাঝির উপর ভিত্তি করে নির্মিত হয়। তিনি ১৯৮৯ সালের ২৪ মে মৃত্যুবরণ করেন।

চলচ্চিত্র

নাটক

পুরস্কার 
 সংগীত নাটক একাডেমী পুরস্কার, ১৯৬২।
 পদ্মশ্রী, ১৯৭১
 মধ্যপ্রদেশ সরকার কর্তৃক কালিদাস সম্মান, ১৯৮৯

আরো দেখুন 
 বাংলা থিয়েটার

তথ্যসূত্র

বহিঃসংযোগ 
 

১৯২৫-এ জন্ম
১৯৮৯-এ মৃত্যু
২০শ শতাব্দীর ভারতীয় অভিনেত্রী
আশুতোষ কলেজের প্রাক্তন শিক্ষার্থী
কলকাতার অভিনেত্রী
কলকাতা বিশ্ববিদ্যালয়ের প্রাক্তন শিক্ষার্থী
ঠাকুরগাঁও জেলার ব্যক্তি
বাংলা চলচ্চিত্র অভিনেত্রী
বাঙালি অভিনেত্রী
বাঙালি থিয়েটার ব্যক্তিত্ব
ভারতীয় চলচ্চিত্র অভিনেত্রী
ভারতীয় মঞ্চ অভিনেত্রী
ভারতীয় মঞ্চ পরিচালক
ভারতীয় গণনাট্য সংঘের মানুষ
শিল্পকলায় পদ্মশ্রী প্রাপক
সংগীত নাটক অকাদেমি পুরস্কার প্রাপক
ভারতীয় নারী মঞ্চ পরিচালক
এলিয়ানর ক্যাটন

এলিয়ানর ক্যাটন (; জন্ম: ২৪ সেপ্টেম্বর, ১৯৮৫) কানাডার অন্টারিও প্রদেশের লন্ডন এলাকায় জন্মগ্রহণকারী নিউজিল্যান্ডের বিশিষ্ট মহিলা লেখক। তিনি তার নিজস্ব দ্বিতীয় উপন্যাস দ্য লুমিনারিজের জন্য ২০১৩ সালের ম্যান বুকার পুরস্কার লাভ করেন।

প্রারম্ভিক জীবন 
ক্যাটনের বাবা নিউজিল্যান্ডীয় স্নাতকের ছাত্র হিসেবে ওয়েস্টার্ন অন্টারিও বিশ্ববিদ্যালয়ের ছাত্র হিসেবে কানাডায় ডক্টরেট অর্জনের জন্য পড়াশোনা করেন। সেখানেই ক্যাটনের জন্ম হয়। ছয় বছর বয়সে তার পরিবার নিউজিল্যান্ডে ফিরে আসেন ও ক্রাইস্টচার্চে বড় হন ক্যাটন। অতঃপর বার্নসাইড হাই স্কুলে অধ্যয়ন করেন। ক্যান্টারবারি বিশ্ববিদ্যালয়ে ইংরেজি বিষয়ে পড়াশোনা করেন। ওয়েলিংটনের ভিক্টোরিয়া বিশ্ববিদ্যালয়ে স্নাতকোত্তর ডিগ্রী অর্জন করেন।

আইওয়া রাইটার্স ওয়ার্কশপ কর্তৃক ২০০৮ সালে ফেলোশীপ লাভ করেন। ২০০৯ সালে সাহিত্যে বর্ষসেরা সোনালী তরুণী হিসেবে বিবেচিত হন। বর্তমানে তিনি অকল্যান্ডে বসবাস করছেন ও ম্যানুকাউ ইন্সটিটিউট অব টেকনোলজিতে সৃষ্টিশীল লেখা বিষয়ে শিক্ষকতা করছেন।

সাহিত্য-কর্ম 
স্নাতকোত্তর শ্রেণীর অভিসন্দর্ভ হিসেবে ২০০৮ সালে দ্য রিহিয়ার্সাল শিরোনামে তিনি তার প্রথম উপন্যাস রচনা করেন। এ উপন্যাসে শিক্ষক ও মাধ্যমিক বিদ্যালয়ে পড়ুয়া ছাত্রীর মধ্যকার সম্পর্ক ও প্রতিক্রিয়া সম্পর্কে ব্যক্ত করা হয়েছে।

দ্বিতীয় উপন্যাস দ্য লুমিনারিজ ২০১৩ সালে প্রকাশিত হয়। ১৮৬৬ সালে নিউজিল্যান্ডের সোনার খনিকে কেন্দ্র করে রচনা করা হয়। এ উপন্যাসটি ২০১৩ সালের ম্যান বুকার পুরস্কারের সংক্ষিপ্ত তালিকায় স্থান পায় ও মাত্র ২৮ বছর বয়সে সর্বকনিষ্ঠ লেখক হিসেবে ক্যাটন বুকার পুরস্কার বিজয়ী হন। এছাড়াও, ২৭ বছর বয়সে ম্যান বুকার পুরস্কারের সংক্ষিপ্ত তালিকায় স্থান পেয়েছিলেন তিনি।

৮৩২ পৃষ্ঠায় রচিত দ্য লুমিনারিজ বুকার পুরস্কারের ৪৫ বছরের ইতিহাসে সর্ববৃহৎ সাহিত্য-কর্ম হিসেবে পুরস্কার জয় করে। বিচারকমণ্ডলীর সভাপতি রবার্ট ম্যাকফারল্যান মন্তব্য করেন যে, এ সাহিত্য-কর্মটি অতিশয় উজ্জ্বল কর্ম হিসেবে বিবেচিত। এটি প্রকৃতই দীপ্তময় কর্ম। এটি ব্যাপক এবং কোনরূপ বিচ্ছিন্ন ঘটনা নয়। ১৫ অক্টোবর, ২০১৩ তারিখে লন্ডনের গিল্ডহলে ডাচেস অব কর্নওয়ালের কাছ থেকে এলিয়ানর ক্যাটন পুরস্কার গ্রহণ করবেন।

তথ্যসূত্র

বহিঃসংযোগ 
  Sunday Times, July 2009
  Excerpts from Eleanor Catton's Reading Journal, 2007
 "Interview with Eleanor Catton"

নিউজিল্যান্ডীয় লেখক
১৯৮৫-এ জন্ম
জীবিত ব্যক্তি
নিউজিল্যান্ডীয় লেখিকা
নিউজিল্যান্ডীয় ঔপন্যাসিক
নিউজিল্যান্ডীয় ছোটগল্পকার
বুকার পুরস্কার বিজয়ী লেখিকা
বুকার পুরস্কার বিজয়ী
নিউজিল্যান্ডে কানাডীয় অভিবাসী
ক্রাইস্টচার্চের ব্যক্তি
ক্যান্টারবারি বিশ্ববিদ্যালয়ের প্রাক্তন শিক্ষার্থী
২১শ শতাব্দীর কানাডীয় ঔপন্যাসিক
নিউজিল্যান্ড অর্ডার অব মেরিট প্রাপক
কানাডীয় নারী ঔপন্যাসিক